བྷྲཱུཾ་ཛྙཱ་ན་ཏིཥྛ་ཀྲ་མ་སྭཱཧཱ༔ ཞེས་བར་ཐིག་དང་།
བྷྲཱུཾ་ཛྙཱ་ན་མཎྜལ་ཧྲཱིཿབྷྲཱུཾ༔ ཞེས་ཚངས་ཐིག་གི་སྟེང་དུ་ས་ཐིག་བཏབ་བོ། །ཨཱོཾ་བཛྲ་བྷེ་ཀ་ཀྲ་མ་ཧོཿ ཞེས་ཡེ་ཐིག་ནམ་མཁར་བཏེགས་པའི་འོག་ཏུ་ཞུགས། ཨེ་ཡཾ་རཾ་བཾ་སུཾ་ལཾ་ཞེས་དབུས་སུ་འབྱུང་རིམ་གྱི་མདོག་ཅན་མཐིང་ལྗང་དམར་དཀར་སེར།

༄༅། །ལཾ་ཞེས་པའི་དུས་སུ་ལྔ་བསྲེས་བླུག་ཅིང་ཕྱག་ལེན་ལྟར་བྲིའོ། །དཀྱིལ་འཁོར་བྲིས་ཟིན་ནས་ཚོན་ལྷག་གི་ཡེ་ཤེས་པ་སྟ་གོན་གྱི་ལྷའི་ཐུགས་ཀར་བསྡུ། དབུས་སུ་བུམ་པ་དང་ལྷ་ཙཀ་གཞན་ཡང་འོག་ཏུ་དགོས་པའི་དབང་རྫས་
ཐམས་ཅད་མ་ཚང་བ་མེད་པར་བཤམ། སྨན་གཏོར་རཀྟ་མཆོད་པ་ཚོགས་ཀྱི་འཁོར་ལོ་སོགས་རྒྱ་ཆེར་བཤམ་པ་ཕྱག་ལེན་ལྟར་རོ། །གཉིས་པ་དངོས་གཞི་སྒྲུབ་ཅིང་མཆོད་པ་དང་དབང་བསྐུར་བ་ནི། རིག་འཛིན་གྱི་འཕྲིན་ལས་བཏང་ཞིང་བདག་མདུན་ངོ་བོ་
གཅིག་ལ་རྣམ་པ་མེ་ལོང་གི་གཟུགས་བརྙན་བཞིན་སོ་སོར་གསལ་བ་དང་། བུམ་ནང་གི་ལྷ་རྣམས་ཀྱང་དེ་བཞིན་དུ་གསལ་བཏབ་སྤྱན་འདྲེན་མཆོད་བསྟོད་འཛབ་བཟླས་སྨིན་རྒྱས་དང་བཀའ་སྲུང་མཆོད་པ་ཚོགས་ཀྱི་འཕྲིན་ལས་སོགས་ཕྱག་བཞེས་ལྟར་བྱ།
སྐབས་དེར་སྒྱུ་འཕྲུལ་ལྟར་རིག་པའི་མེ་ཏོག་དོར་བའམ་ཚུལ་བཞིན་དབང་ལེན་ནམ། རིག་འཛིན་རྩ་དབང་ལྟར་བདག་འཇུག་བླ་མའི་དབང་བཞི་ལེན་པ་སོགས་གང་འོས་བྱ། དབང་དངོས་གཞི་ནི་སློབ་མ་རྣམས་ཡོལ་བའི་ཕྱིར་བོས་ལ་ཁྲུས་བགེགས་གཏོར་སྤྱི་
བཤད་མཎྜལ་རྣམས་སྤྱི་ལྟར་ལ། རྩ་བར། དེ་ནས་སྤྱན་དར་དམར་པོ་དགབ༔ ལས་པས་རྡོ་རྗེས་ཁྲིད་ནས་ཀྱང་༔ དཀྱིལ་འཁོར་གསུམ་བསྐོར་མེ་ཏོག་བཟུང་༔ ཞེས་གསུངས་པའི་དོན། ཨ་ཁཾ་ཝི་ར་ཐུང་རིང་གིས་མིག་དར་བཅིངས་ཤིང་མེ་ཏོག་གི་ཅོད་
པན་གཏད། སློབ་མ་སྟ་གོན་དུས་བཞིན། རྡོ་རྗེ་སློབ་དཔོན་དགོངས་སུ་གསོལ༔ རིག་འཛིན་ཡོངས་རྫོགས་དཀྱིལ་འཁོར་དུ༔ ཞེས་སོགས་ཕྱི་འཇུག་གི་གསོལ་འདེབས་ལན་གསུམ་དང་། ཨེ་མ་སྐལ་ལྡན་གྱིས་གནང་བ་སྦྱིན།

བདག་ཅག་སྐལ་ལྡན་གྱིས་ནན་ཏན་དུ་གསོལ་བཏབ་ལན་གསུམ། རྩ་བར། བླ་མས་གནང་བ་སྦྱིན་པ་ནི༔ ཞེས་གསུངས་ཀྱང་དཀྱིལ་འཁོར་ལ་གསོལ་བཏབ་ཡིན་པས། བླ་མས་བཞེངས་བཞུགས་གང་བདེས་དཀྱིལ་འཁོར་ཕྱོགས་སུ་བཏུད་དེ་རྡོ་རྗེ་
གསོར་ཞིང་དྲིལ་བུ་གསིལ་བས། ཧོཿ བླ་མ་རིག་འཛིན་ཡོངས་རྫོགས་དགོངས༔ ཞེས་སོགས་ལན་གསུམ་གྱིས་དཀྱིལ་འཁོར་ལ་གསོལ་བ་བཏབ་པས་གནང་བ་ཐོབ་པར་མོས་ཏེ། དཀྱིལ་འཁོར་གྱི་ཡོལ་བ་གསལ་ལ། སློབ་མ་རྣམས་བླ་མའི་
ཕྱག་གི་རྡོ་རྗེ་ལ་འཇུས་ཏེ་དཀྱིལ་འཁོར་ལན་གསུམ་བསྐོར་ཏེ་ཤར་སྒོའི་ཕྱིར་འཁོད་པས་ནང་འཇུག་གི་གསོལ་བཏབ། རིག་འཛིན་དཀྱིལ་འཁོར་སྒོ་བཞི་རུ༔ ཞེས་སོགས་ལན་གསུམ་དང་། བུ་ཁྱོད་འཁོར་བའི་སྡུག་བསྔལ་ལས༔ ཞེས་
སོགས་ཀྱིས་མཚམས་སྦྱར་ཏེ་སྔར་ལྟར་སྐྱབས་སེམས་བྱ། སྐབས་དེར་འོག་ནས་དམ་ཚིག་བསྒྲག་པ་འདིར་བླངས་ཏེ། བླ་མས། སྐུ་གསུང་ཐུགས་ཀྱི་དམ་ཚིག་འདི༔ ཞེས་སོགས་ཀྱིས་དམ་བསྒྲག སློབ་མས། རྡོ་རྗེ་སློབ་དཔོན་བཀའ་དྲིན་
ཆེ༔ ཞེས་སོགས་ཀྱིས་དམ་ཚིག་ཁས་བླངས་ཏེ་ཤར་སྒོའི་ནང་དུ་སླེབ་པར་མོས། ཀྱཻ་བླ་མ་རྡོ་རྗེ་འཛིན༔ སོགས་ལན་གསུམ་གྱིས་ཡེ་ཤེས་དབབ་པའི་དོན་དུ་གསོལ་བ་ལན་གསུམ་བཏབ། རྩ་བར། ཞེས་བརྗོད་སློབ་བུའི་ལུས་བསྲངས་ཏེ༔ རང་ཉིད་
པདྨ་འབྱུང་གནས་སྐུ༔ རྒྱན་དང་ཆ་ལུགས་གསལ་བ་ལ༔ རིག་འཛིན་ཡོངས་རྫོགས་འཁོར་གྱིས་བསྐོར༔ དེ་ལྟར་གསལ་བས་སྤྱན་དྲངས་ཏེ༔ ཛཿཧཱུྃ་བཾ་ཧོཿས་གཉིས་མེད་བསྟིམ༔ ཞེས་གསུངས་པས་སློབ་བུ་བསངས་སྦྱངས། དཀྱིལ་འཁོར་

༄༅། །ཡོངས་རྫོགས་ཀྱི་བསྐྱེད་རིམ་ཕོག་སྟེ་སྤྲོ་ན་དབྱངས་རོལ་ལམ་བསྡུ་ན་ཌཱ་དྲིལ་དང་སྤོས་བཏུལ་ཞིང་ལས་བྱང་གི་བྱིན་འབེབས། ཧཱུྃ༔ ཡེ་ཤེས་གཞལ་ཡས་བསྐྱེད་པ་རྒྱ་ཆེ་ཡངས༔ ཞེས་སོགས་དང་། ཚིག་བདུན་མ་
ཕྱི་ནང་གསང་འཛབ་ཀྱི་མཐར་ཨཱ་བཻ་ཤ་ཡ་ཨཱ་ཨཱ་བཏགས་པ་མང་དུ་བརྗོད་ཅིང་ཡེ་ཤེས་པ་ཕབ། ཏིཥྛ་བཛྲ་གྱིས་བརྟན་པར་བྱས་ལ་ཕེབས་རྟགས་ངོ་སྤྲོད། དེ་ནས་གོང་གི་འཕྲོས་དཀྱིལ་འཁོར་དུ་མེ་ཏོག་དོར་བའི་ཚིག ཧོཿ རིག་འཛིན་ཡོངས་
རྫོགས་དཀྱིལ་འཁོར་དུ༔ རིག་པའི་མེ་ཏོག་འདི་ཕུལ་བས༔ སོགས་ཀྱི་མཐར་བཛྲ་པུཥྤེ་ཨཱཿཧཱུྃ༔ ཞེས་སམ། པུཥྤེ་པྲ་ཏིཙྪ་ཧོཿ ཞེས་དཀྱིལ་འཁོར་ལ་དོར། གསང་མཚན་གསར་འདོགས་དགོས་ན་ཕྱག་བཞེས་ལྟར་རས་བྲིས་འདབ་
བརྒྱད་ལ་དོར། གར་བབས་ཀྱི་རིགས་ངེས་པར་བྱས་ཏེ། སོ་ཤིང་དོར་སྐབས་སུ་གསུངས་པའི། དབུས་སུ་བུདྡྷ་གུ་རུ་རྩལ༔ སོགས་ཀྱིས་མིང་བཏགས་ཅོད་པན་མགོ་བོར་བཞག་སྟེ། ཨཱོཾ་བུདྡྷ་བཛྲ་སོགས་ཀྱིས་མེ་ཏོག་ཕྲེང་བའི་སྔགས་དབང་བསྐུར་མིག་ཐུར་
གྱིས་མིག་དར་ཕྱེ་ལ་དཀྱུས་ཀྱི། སྔོན་གྱི་མིག་མཁན་རྒྱལ་པོ་ཡིས༔ སོགས་དང་། བུ་ཁྱོད་རྩལ་སེམས་མ་ཆུང་བར༔ སོགས་ཀྱིས་དཀྱིལ་འཁོར་ལྟ་བར་བསྐུལ་ལ། རྟེན་གཞལ་ཡས་ཁང་ཕྱི་ནས་ནང་དང་། བརྟེན་པ་ལྷ་ནང་ནས་ཕྱིར་ལེགས་པར་བསྟན་ཏེ་
ལྷ་ངོ་སྤྲོད། དེ་ནས་གཙོ་བུམ་ཐོགས་ཏེ། ཧཱུྃ༔ བུམ་པ་ཆོས་སྐུ་སྟོང་གསལ་འཛིན་མེད་ལས༔ སོགས་དང་། རང་བཞིན་རྣམ་དག་ཆོས་ཀྱི་དབྱིངས་ཉིད་ལས༔ ཞེས་ཀུན་བཟང་ནས་རིམ་བཞིན་ལྷ་དབང་བསྐུར་བ་མཐར་ཆགས་དང་།

འོན་ཀྱང་སྲིད་གསུམ་འགྲོ་བ་ཀུན་གྱི་གཉེན་གཅིག་པུ༔ གསང་བདག་སྤྲུལ་པའི་སྐུ་ཡིས་དབང་བསྐུར་ཅིག༔ ཨོཾ་བཛྲ་པ་ཎི་ཨ་བྷི་རིཉྩ་ཧཱུྃ༔ སོགས་ཀྱི་སྐབས་དཀྱིལ་འཁོར་གྱི་སྟེང་གི་ཆའི་འདབ་བཞིར་ལྷོ་ནུབ་བྱང་གསུམ་དུ་རིགས་གསུམ་མགོན་པོ་
བཞུགས་པའི་ལྷ་དབང་ཡིན་པས། ཙཀླིར་ཡང་གསུམ་ག་བྲི་ཞིང་སྒོམ་དོན་ཡང་དེ་ལྟར་བྱ། ཚིག་ཕྲད། རིགས་གསུམ་སྤྲུལ་པའི་སྐུ་ཡིས་དབང་བསྐུར་རོ༔ ཨཱོཾ་ཝཱ་གི་ཤྭ་རི་མུཾ༔ ཨཱོཾ་མ་ཎི་པདྨེ་ཧཱུྃ༔ ཨཱོཾ་བཛྲ་པཱ་ཎི་ཧཱུྃ༔ ཨ་བྷི་རིཉྩ་སོགས་
ཕྱག་བཞེས་ལ་ཡོད་པ་འཐད་ཅིང་རིགས་སོ། །འདི་ལྟར་མ་བགྱིས་ན་ལྷ་དབང་གཉིས་ཆད་པའི་སྐྱོན་ཡོད་དོ། །ཤིནྟཾ་གརྦྷ་ཡན་རྫོགས་པ་དང་མཐའ་རྟེན་སྒྲུབ་རྫས་ཀྱི་དབང་བསྐུར། ལྷག་པའི་དུར་ཁྲོད་ཐལ་ཆེན་རཀྟ་ཞག༔ སོགས་ནས་སྨན་གཏོར་རཀྟ། དུར་
ཁྲོད་རྫས་དབང་། ཡུངས་ཀར། རྡོར་དྲིལ། ཕུར་པ། ཕྲེང་བ་སོགས་དཀྱུས་བཞིན། ཚེ་དབང་གི་དུས་རིག་འཛིན་བཞིའི་སྐུའམ་ཚེ་བུམ་གྱིས་བསྐུར། དེ་རྗེས་དཀྱིལ་འཁོར་རྒྱན་དབང་རྣམས་ཀྱང་གཞུང་ལྟར་བསྐུར་ཞིང་། རྫས་དབང་འདི་རྣམས་སྔ་འགྱུར་
ལུགས་ལ་རབ་དངོས། འབྲིང་འབུར། ཐ་མ་རས་སུ་བྲིས་པས་མཛད་པ་ཕྱག་བཞེས་ཡིན་པས་སྨན་གཏོར་རཀྟ་སོགས་ནི་དངོས། དེ་བཞིན་དུ་རྟགས་གསུམ་ཡང་སོ་སོར་བཏབ། རྡོར་དྲིལ་ཕུར་ཕྲེང་ཡུངས་ཀར་སོགས་ཀྱང་ངེས་པར་དངོས་འབྱོར། གཞན་
རྣམས་ཙཀླི་ལྟ་བུས་ཀྱང་རུང་ངོ་། །མཐར་བུམ་དབང་གི་རྟོགས་པ་བསྐྱེད་པ་ཡང་སྤྱི་ལྟར་རོ། །གསང་དབང་ནི། རྩ་བར། དེ་ནས་གསང་བའི་དབང་བསྐུར་བྱ༔ ཞེས་པ་ལས་མེད་པས། གསང་རྫས་སྤྱི་ལྟར་འདུ་བྱ། བླ་མ་དང་དཀྱིལ་འཁོར་གཙོ་བོ་གསང་

༄༅། །སྒྲུབ་ལྟར་ཡབ་ཡུམ་དུ་གསལ་བ་སྙོམས་པར་ཞུགས་པའི་དགའ་བའི་སྒྲས་རྒྱལ་བ་སྲས་དང་བཅས་པ་སྤྱན་དྲངས་ཡབ་ཀྱི་ཞལ་དུ་ཞུགས། རྗེས་ཆགས་ཀྱི་མེས་ཞུ་སྟེ་ཡབ་ཡུམ་གྱི་སྦྱོར་མཚམས་ནས་བྱང་སེམས་དཀར་དམར་དང་
འདྲེས་པ་ཐོད་པར་བསྐྱིལ་བ་ལྕེ་ཐོག་ཏུ་བླུད་ཅིང་། ཐུགས་སྒྲུབ་ལས། ཇི་ལྟར་འདས་པའི་སངས་རྒྱས་ཀྱིས༔ བྱང་ཆུབ་སྲས་རྣམས་དབང་བསྐུར་ལྟར༔ བདག་གིས་གཉིས་མེད་རོལ་པ་ཡི༔ བྱང་ཆུབ་སེམས་ཀྱི་དབང་
བསྐུར་རོ༔ ཧཱུྃ་ཧཱུྃ་ཧཱུྃ་ཨ་བྷི་རིཉྩ་མཾ༔ ཞེས་མགྲིན་པ་ནས་ཐིག་ལེ་འཕེལ་ཏེ་ལུས་མགོ་མཇུག་ཐམས་ཅད་ཐིག་ལེས་གང་བས་གཟུང་འཛིན་གྱི་རྟོག་པ་འགགས་ཏེ་བདེ་ཆེན་ཡེ་ཤེས་རྒྱུད་ལ་སྐྱེས་པར་བསམ། གསང་དབང་གི་རྟོགས་བསྐྱེད་སྤྱི་ལྟར་བྱ།
དབང་གསུམ་པ་ནི། རྩ་བར། རྡོ་རྗེ་རྣལ་འབྱོར་ཡུམ་ནི་བུ་ལ་གཏད་པར་བྱ༔ ཞེས་གསུངས་པས་ཤེས་རབ་མའི་ཙཀླི་གཏད་ལ། ཤེས་རབ་མཚན་ལྡན་ཡིད་འོང་དཔལ་གྱི་ཡུམ༔ ཞེས་སོགས་བརྗོད། སློབ་མ་ཨོ་རྒྱན་རྡོ་རྗེ་འཆང་མཐིང་ཁ་རྡོར་དྲིལ་བསྣོལ་བ་
ལ་ཕྱག་རྒྱ་མཚོ་རྒྱལ་དམར་མོ་གྲི་ཐོད་ཅན་གྱིས་འཁྱུད་ཅིང་མཁའ་གསང་བྱིན་རླབས་སོགས་འདུ་ཤེས་གསུམ་གྱི་སྙོམས་འཇུག་དང་། ཡས་བརྟན་མས་བརྟན་གྱི་དགའ་བཞི་ལུགས་འབྱུང་ལུགས་ལྡོག་ཏུ་ངོ་སྤྲོད་པའི་མཐར་དཔེའི་ཡེ་ཤེས་ཀྱི་དོན་ལ་མཉམ་པར་
འཇོག་ཚུལ་དང་དབང་གསུམ་པའི་རྟོགས་པ་བསྐྱེད་པ་སྤྱི་ལྟར་རོ། །དབང་བཞི་ལེན་པ་ནི། སློབ་བུ་ལུས་གནད་དང་ལྡན་པའམ་ཅི་བདེར་གནས་པ་ལ་ཚིག་དོན་ངོ་སྤྲོད་པ་ནི། སེམས་ཀྱི་རྣམ་རྟོག་འགྱུ་བ་རྒྱུན་བཅད་ནས༔ ཞེས་སོགས་བརྗོད་ཅིང་དོན་

རྒྱས་པར་ཕྱེ་ལ་གནས་ལུགས་ཀ་དག་གི་ངང་དུ་འཇོག་ཚུལ་བཤད་ཅིང་དབང་བཞི་པའི་རྟོགས་པ་བསྐྱེད་དོ། །མཐར་རྡོ་རྗེ་སློབ་དཔོན་བཀའ་རབ་འབྱམས་ཀྱི་དབང་གི་ཕྱིར་རིག་འཛིན་རྩ་བའི་རྒྱུད་སོགས་སྒྲུབ་ཐབས་ཀྱི་གླེགས་བམ་གཏད་ལ། ཧོཿ སྐལ་
ལྡན་རིགས་ཀྱི་བུ་ཁྱོད་ལ༔ ཞེས་སོགས་བརྗོད་ཅིང་བཀྲ་ཤིས་ཀྱང་བྱའོ། །དམ་ཚིག་ཁས་བླངས། གཏང་རག་མཎྜལ་སོགས་མཇུག་གི་བྱ་བ་རྣམས་སྤྱི་དང་འདྲ་བ་ཡིན་ནོ། །གསུམ་པ་རྗེས་ཀྱི་རིམ་པ་ནི། ལྷག་མ། ཆད་ཐོ། བསྟན་སྐྱོང་། དངོས་
གྲུབ་བསྐུལ་བ་སོགས་ཕྱག་བཞེས་ལྟར་ལ། རྗེས་ཆོག་གི་མཆོད་བསྟོད་བཟོད་གསོལ་དང་རྡུལ་ཚོན་དང་ཚོམ་བུའི་དཀྱིལ་འཁོར་ཡིན་ན། ཁྱོད་ཀྱིས་སེམས་ཅན་དོན་ཀུན་མཛད། །སོགས་དང་། བཛྲ་མུཿ རྡུལ་ཚོན་དང་བུམ་པའི་ཡེ་ཤེས་པ་
གཤེགས་ཤིང་དམ་ཚིག་པ་བདག་ལ་བསྡུ་ཞིང་རྡུལ་ཚོན་ཕྱགས། ཐིག་ཤུལ་དབྱི། ཚོམ་བུ་བསྡུ། རས་བྲིས་ཡིན་ན། འདིར་ནི་གཟུགས་དང་སོགས་དང་། སུ་པྲ་ཏིཥྛས་མེ་ཏོག་འཐོར་ཞིང་བརྟན་བཞུགས་བྱ། ད་ནི་དཀྱིལ་འཁོར་གསལ་བཏབ་
ལ༔ ཞེས་སོགས་ཀྱིས་བདག་བསྐྱེད་ཀྱི་འཛིན་རྟོག་སྦྱངས་ལ་ཀ་དག་གི་ངང་དུ་བཞག སླར་ཡང་ལྷ་སྐུར་ལྡང་ཞིང་རྒྱུན་སྤྱོད་དང་བསྔོ་སྨོན་བཀྲ་ཤིས་ཟུར་བཀོལ་ལྟར་བྱའོ། །རིག་འཛིན་ཞི་བ་རྩ་བའི་དབང་རྣམ་པ་ཉི་ཤུས་བྱང་ཆུབ་པ་ཟླུམ་པོ་བཞི་དབང་དང་
ཕྱོགས་མཚུངས་པ་འདི་ཡང་དབང་གཞུང་ཁོ་ནས་ལམ་ཙམ་རྟོགས་པ་ཡོད་ཀྱང་། སྒྲུབ་མཆོད་དུས་སྒྲུབ་ཚུལ་འདི་འདྲ་བ་བཞིན་རིག་འཛིན་གྱི་འཕྲིན་ལས་ཚར་གཅིག་སྐབས་བདག་མདུན་བུམ་གསུམ་ངོ་བོ་གཅིག་ལ་རྣམ་པ་ཐ་དད་དུ་བསྒོམ་པ་སོགས་དང་། ཁྱད་

༄༅། །པར་དབང་ལྔའི་རྟེན་བུམ་པ། ཐོད་པ། མེ་ལོང་། གཏོར་མ། སྐུ་གཟུགས་ལྔ་པོ་སོ་སོར་དཀྱིལ་འཁོར་ཡོངས་རྫོགས་རེ་བསྒོམ་དགོས་ཤིང་། དེ་མཚུངས་ཐོད་ཕྲེང་རྩལ་གྱི་གསང་སྒྲུབ་བཟླས་པ་ཡང་སོ་སོར་བརྒྱ་ཕྲག་རེ་རེ་བཟླ་
དགོས་ཏེ། གཞུང་དེ་ཉིད་ལས། དཀྱིལ་འཁོར་དབུས་ཀྱི་ཟངས་བུམ་དུ༔ ཞེས་དང་། བདུད་རྩིས་གང་བའི་ཐོད་པ་དང་༔ མེ་ལོང་གཙང་མ་སིནྡྷུ་རས༔ ཡོངས་སུ་ཁེབས་སྟེང་རྩ་སྔགས་བྲི༔ གཏོར་མ་རིན་ཆེན་འབར་བ་དང་༔ བསྙེན་སྒྲུབ་གོང་བཞིན་
བྲིས་སྐུ་རྣམས༔ བླ་མ་ཡབ་ཡུམ་འཁོར་བཅས་སུ༔ བསྐྱེད་བསྟིམ་ཀུན་ལ་བརྒྱ་རྩ་བརྒྱད༔ བཟླས་ལ་བྱིན་གྱིས་བརླབ་པར་བྱ༔ ཞེས་གསུངས་པའི་ཕྱིར་འདི་མ་ཆད་པ་གལ་ཆེ་ཞིང་། བླ་མ་ཡབ་ཡུམ་ཞེས་པའི་ཚིག་གི་ནུས་པས་དེ་རྣམས་གཙོ་བོ་གསང་སྒྲུབ་
ལྟར་བསྐྱེད་པ་འཐད་དོ། །བདག་འཇུག་ཀྱང་དེ་ཉིད་ལས། བླ་མ་ཡབ་ཡུམ་སྦྱོར་མཚམས་ནས༔ དཀར་དམར་འདྲེས་པའི་བདེ་ཆེན་ཆུས༔ ཞེས་སོགས་ཀྱི་དགོངས་པ་ལྟར་བྱ། དབང་དངོས་གཞིའི་ཡེ་ཤེས་དབབ་དུས། སློབ་བུ་ལྷར་
བསྐྱེད་སྙིང་གར་ཡུམ༔ རྡོ་རྗེ་རྣལ་འབྱོར་གསལ་བར་བསྐྱེད༔ ཅེས་སོགས་ཀྱི་དོན་སློབ་བུའི་ལུས་ཨོ་རྒྱན་ཟ་ཧོར་མའམ་རྡོ་རྗེ་འཆང་གང་རིགས་སུ་སྒོམ་པའི་སྙིང་གར་ཕག་མོ་དམར་མོ་བསྒོམ་པ་ཡིན། གཞན་རྣམས་རྟོགས་པར་སླའོ། །
གསུམ་པ་སྐུ་གསུང་ཐུགས་ཀྱི་གཏོར་དབང་བསྐུར་ཚུལ་ནི་ལོགས་ན་བྲིས་ཡོད་པ་ལྟར་རོ། །དེ་ལྟར་རིག་འཛིན་རབ་འབྱམས་བཀའ་དབང་གི །ལྷན་ཐབས་འདི་ཡང་རང་འདྲའི་ཐོས་ཆུང་འགར། །ཕན་པར་བསམས་ཏེ་འབད་ནས་བྲིས་པ་ལས། །རང་བཟོའི་ཚིག་

གིས་གཏེར་གཞུང་བསླད་པ་མེད། །མུ་སྲད་པ་ལྟར་ཁྲིགས་ཆགས་ཁོ་ན་ཡི། །རྩོམ་ཉོག་མང་བས་མཁས་རྣམས་ཁྲེལ་སྲིད་ཀྱང་། །བདག་འདྲའི་བླ་ཁྲལ་བབས་དུས་སྐབས་འགའ་རེར། །ཅི་བྱ་གཏོལ་མེད་བྱུང་དུས་ཕན་པར་མཆིས། །རས་ཆོད་བཟློག་ཕྱིར་གབ་
སྦས་དཀྲུག་གསུམ་དང་། །སློབ་དཔོན་མ་བརྟེན་བྱུང་རྒྱལ་སྤྱོད་དགོས་པས། །རྡོ་རྗེའི་ཚིག་གི་མདུད་པ་ཆེས་མང་བ། །ལེགས་པར་འགྲེལ་ཤེས་རི་བོང་རྭ་དང་མཚུངས། །གུ་རུའི་གསུང་ལ་མི་ཕྱེད་དད་པའི་མཐུས། །བྱིན་རླབས་འཕོ་བའི་དབང་བསྐུར་ལེགས་
ཐོབ་པ། །བྱ་བྲལ་རྒན་པོ་པདྨ་འཕྲིན་ལས་པས། །དབྱར་གྱི་ཉིན་རིང་འཕུལ་ཕྱིར་རང་གནས་བྲིས། །འདི་དགེས་སྐྱེ་བ་འདི་དང་ཚེ་རབས་སུ། །ཨོ་རྒྱན་ཆོས་ཀྱི་རྒྱལ་པོའི་བསྟན་སྒོར་ཞུགས། །ཚུལ་བཞིན་ཐོས་བསམ་བསྒོམ་པའི་འབྲས་བུ་ཡིས། །རང་རིག་བླ་
མའི་གོ་འཕང་ཐོབ་པར་ཤོག །དེ་ལྟར་རབ་འབྱམས་བཀའ་དབང་གི་ལྷན་ཐབས་ཉུང་ངུ་འདི་ཡང་ཐུགས་སྒྲུབ་དབང་གི་ཆོག་ཁྲིགས་བྲིས་དུས་ནུབ་གཅིག་འཁྲུལ་སྣང་དུ་འདི་ལྟར་བྲིས་ན་འཐད་པའི་རྒྱུ་མཚན་ཞིག་བྱུང་བ་བདེན་པར་བཟུང་སྟེ་དགེ་སློང་པདྨ་འཕྲིན་
ལས་ཀྱིས་རང་ལོ་ང་གཅིག་པར་ཐུབ་བསྟན་ཡང་རྩེ་དུས་འཁོར་ཕུག་ཏུ་བྲིས་པའི་ཡི་གེ་པ་ནི་དགེ་སློང་སྨན་མཆོག་གིས་བགྱིས་པ